La Regidoria de Cooperació Internacional organitza la Jornada d'educació per al desenvolupament sostenible ‘Som Comunitat Diversa’
27 de gener 2020

​![](/media/40fkn3wm/45-presentacion-jornada-migracion.jpg)  

La Regidoria de Cooperació Internacional, a través del Consell de Pau i Solidaritat, ha organitzat la Jornada d'educació per al desenvolupament sostenible ‘Som Comunitat Diversa’. El dissabte 8 de febrer, des de les 9.30 fins a les 14.00 hores, tindrà lloc en el Centre Cultural Mario Monreal esta primera jornada sobre els migrants i el treball que realitzen diferents associacions del municipi, dirigida la ciutadania en general, associacions, entitats socials, centres educatius i les ONGD.

La regidora de Cooperació Internacional, Maria Josep Soriano, ha destacat que és una jornada «**en la qual donarem veu als vertaders protagonistes, la gent migrant que viu al poble**». Soriano ha assegurat que esta «**serà la primera de vàries i animem la ciutadania que assistisca per a veure tot el treball de solidaritat que es fa a Sagunt, a més, tindrem a un ponent de prestigi com Javier de Lucas i actuacions musicals**».

A les 9.30 hores començarà la jornada amb la recepció de participants i les visites als expositors de les ONGD, amb l'actuació musical a càrrec de la ucraïnesa Daniela Khomiha. A les 10.15 hores, la regidora Maria Josep Soriano serà l'encarregada d'inaugurar la jornada. A continuació, es projectarà _En la piel del otro_, de Morvedre Acull i tindrà lloc la conferència de Javier de Lucas ‘Cooperació i migració. Situació actual i reptes de futur’. Després de la pausa tindrà lloc la taula redona ‘Experiències de les associacions saguntines que treballen amb migrants’, en la qual participaran ADRA, Morvedre Acull, Creu Roja Camp de Morvedre i Open Arms. Finalment, l'alcalde de Sagunt, Darío Moreno, clausurarà la jornada i el grup de música africana Shasa oferirà una actuació musical.

Les ONGD que col·laboraran en esta jornada són la Fundació ADRA, que des del centre d'atenció a immigrants ajuden a aprendre espanyol, oferixen cursos de formació i orientació en les seues noves vides; La-tenda de tot el món, que promociona i difon el comerç just i solidari des del consum responsable; Manos Amigas, que duu a terme accions humanitàries principalment a Llatinoamèrica; Creu Roja Camp de Morvedre, que visibilitza la població refugiada en el municipi i l'evolució dins de la societat; Morvedre Acull, que realitzen un acolliment integral als immigrants i cada mes un cercle de silenci enfront de la mar, i Open Arms, que dóna visibilitat al que està passant en la mar Mediterrània i a les vides que s'estan perdent.

L'assistència és gratuïta i la inscripció estarà oberta fins a completar l'aforament. Per a inscriure's, és necessari emplenar el formulari que es troba en este [enllaç](https://docs.google.com/forms/d/1_j_Fo13GsnE42yxOK82GJMkJHsGUPLTXTWUjDw_s5CA/viewform?ts=5e26fc8e&edit_requested=true).​

![](/media/ugxhywlv/45-cartell-jornada-som-comunitat-diversa_pages-to-jpg-0001.jpg)  
  
​  

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-cooperacio-internacional-organitza-la-jornada-d-educacio-per-al-desenvolupament-sostenible-som-comunitat-diversa/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-cooperacio-internacional-organitza-la-jornada-d-educacio-per-al-desenvolupament-sostenible-som-comunitat-diversa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-cooperacio-internacional-organitza-la-jornada-d-educacio-per-al-desenvolupament-sostenible-som-comunitat-diversa/ "Linked In")
*   [](mailto:?body=https://aytosagunto.es/va/actualitat/la-regidoria-de-cooperacio-internacional-organitza-la-jornada-d-educacio-per-al-desenvolupament-sostenible-som-comunitat-diversa/)